
ᐱᔾᔪᑎᓕᒃ: ᓄᓇᕗᒻᒥ ᖃᐅᔨᓴᖅᑐᓕᕆᔨᒃᑯᓐᓂᑦ ᓚᐃᓴᓯ 02 053 22N-M ᓄᑖᖑᕆᐊᖅᑎᑕᖅ 2024-ᒧᑦ - ᑕᓪᓗᕈᑎᑦ ᐊᐅᒍᓐᓇᓐᖏᑦᑐᖅ ᐱᓕᕆᐊᖑᓂᖓ

ᔭᒫᓪ-ᒧᑦ,

ᖃᓄᐃᖏᑦᑎᐊᖅᑐᒃᓴᐅᕗᑎᑦ ᐊᒻᒪᓗ ᓄᓇᕗᒻᒥ ᖃᐅᔨᓴᖅᑐᓕᕆᔨᒃᑯᑦ ᐃᖅᑲᓇᐃᔭᖅᑎᖏᑦ? ᑕᕝᕙ ᓄᑖᖑᕆᐊᕈᑎᒃᓴᖓ ᐱᓇᔪᒍᑎ ᖃᐅᔨᓴᕈᑎᒃᓴᓄᑦ ᓚᐃᓴᒥᒃ ᖃᐅᔨᓴᕐᓂᐊᕋᑦᑕ ᑲᓇᑕ ᐊᓂᕐᓂᖃᓐᓇᓐᖏᑦᑐᖅ ᓄᓇᕐᔪᐊ ᓯᓚᑖᓂ ᐱᓕᕆᓂᐊᖅᑕᑦᑎᓐᓄᑦ ᐃᓕᑦᑎᓇᓱᒃᓗᑕ ᐊᖏᓐᓇᖅᑐᓄᑦ ᖃᐅᔨᓴᖅᓗᒋᑦ ᖁᐱᕐᕈᐊᕐᔪᐃᑦ ᐊᒻᒪᓗ ᓄᓇᖓ ᑕᓪᓗᕈᑎᑦ ᐊᐅᒍᓐᓇᓐᖏᑦᑐᖅ ᓄᓇᒥ. ᐅᓇ ᐱᓕᕆᔭᕗᑦ ᓄᓇᕗᒻᒥ ᖃᐅᔨᓴᖅᑐᓕᕆᔨᒃᑯᑦ ᐱᓇᔪᒍᑎᕗᑦ ᐃᓄᒃᑎᑑᓕᖅᑕᐅᔪᖅ ᐊᐅᓪᓚᖅᑎᓐᓂᐊᖅᐸᑕ ᑎᑎᕋᕐᕕᑦᓯᓐᓄ ᖃᖓᑦᑎᐊᑯᓗᒃ. ᑐᓂᓯᖃᓯᐅᔾᔨᔪᖓᑦᑕᐅᖅ ᑐᒃᓯᕋᐅᑎᓐᓂᒃ ᖃᐅᓱᐃᑦᑐᖅ ᕼᐋᒻᓚᒃᑯᑦ ᑲᑎᒪᔨᖏᓐᓄᑦ ᐊᒡᒋᖅᑐᓂ ᐱᓇᓱᐊᕈᓯᕐᓂ ᐊᖏᖅᑕᐅᔪᒪᓪᓗᑕ.   

ᐱᑎᑕᐅᓚᐅᖅᑐᖓ ᓄᓇ ᐊᐅᒍᓐᓇᓐᖏᑦᑐᒧᑦ ᐱᓕᕆᑎᑦᑎᔾᔪᑕᐅᔪᖅ ᓄᓇᒥ ᐊᐅᓪᓚᕈᔾᔨᓯᒪᔪᓐᓇᖅᑐᑦ ᖃᓄᐃᓕᐅᕆᐊᖃᖅᑐᓄᑦ ᐃᑲᔪᕐᓂᐊᕐᒪᑕ ᑕᒪᑐᒧᖓ ᐱᓕᕆᓂᐊᖅᑕᑦᑎᓐᓄᑦ ᐃᒪᓐᓇ:

ᐊᐅᔭᖅ ᓄᓇᒦᓪᓗᑕ: ~ 8 ᐅᓪᓗᐃᑦ ᐊᕙᑖᓂᑦ ~ ᒪᐃ 1 ᑎᑭᓪᓗᒍ ~ ᐋᒍᓯ 15, 2024

ᑕᐃᒪᓗ ᑐᑭᓯᒋᐊᒃᑲᓐᓂᕈᒪᒍᕕᑦ ᐅᕝᕙᓘᓐᓃᑦ ᖃᓄᑐᐃᓐᓇᖅ ᐊᐱᖁᑎᒃᓴᖃᕈᕕᑦ, ᐊᑏ ᖃᖓᑐᐃᓐᓇᖅ ᐅᖃᕐᕕᒋᔪᓐᓇᖅᑕᕐᒪ.

ᑎᑎᕋᖅᑐᖅ,

ᓚᐃᓪ ᒍᐃᑦ

ᐃᓕᓐᓂᐊᕐᕕᒃᔪᐊᒥ ᐃᓕᓴᐃᔨ
ᑲᓇᑕ ᖃᐅᔨᓴᖅᑎᑦ ᐃᒡᓯᕙᐅᑕᖓ ᐳᖅᑐᓕᕇᑦ 1 - ᐅᑭᐅᖅᑕᖅᑐᒥ ᐊᖏᓐᓇᖅᑐᓄᑦ ᖃᐅᔨᓴᖅᓗᒋᑦ ᖁᐱᕐᕈᐊᕐᔪᐃᑦ


ᐊᐅᓚᑦᓯᕕᖓ ᓄᓇᒥᐅᑕᓕᕆᔨᒃᑯᑦ ᑲᐅᔨᓴᖅᑎᒻᒪᕇᑦ
ᒥᒋᐅ ᓄᓇᕐᔪᐊ ᓯᓚᑖᓂᒃ ᐃᓕᓐᓂᐊᕐᕕᒃ

ᐅᖃᓘᑖ : 514-398-7889	ᓱᒃᑲᔪᒃᑯᑦ: 514-398-7990	ᖃᕆᓴᐅᔭᒃᑯᑦ: Lyle.Whyte@mcgill.ca
2023 ᐊᕐᕌᒍᑕᒫᑦ ᓇᐃᓈᖅᓯᒪᔪᖅ ᖃᐅᔨᓴᕈᑎᓂ ᖃᓄᐃᓕᐅᖅᑕᐅᓂᑯᑦ ᑐᕌᖅᑐᑦ ᓄᓇᕗᒻᒥ ᖃᐅᔨᓴᖅᑐᓕᕆᔨᒃᑯᓄᑦ ᐱᔪᓐᓇᐅᑎ 02 053 22N-M

ᖃᐅᔨᓴᕈᑎᓄᑦ ᐱᓕᕆᑎᑦᑎᔾᔪᑕᐅᔪᖅ ᖃᐅᔨᓇᓱᑦᑎᐊᖅᐳᖅ ᐊᖏᓐᓇᖅᑐᓄᑦ ᖃᐅᔨᓴᖅᓗᒋᑦ ᖁᐱᕐᕈᐊᕐᔪᐃᑦ ᐆᒪᔪᓕᒫᑦ ᐊᕙᑎᓕᒫᖏᓪᓗ ᑲᓇᑕᐅᑉ ᖁᑎᒃᑐᕐᒥᐅᖏᓐᓂ ᐅᑭᐅᖅᑕᖅᑐᒥ ᐆᒪᔪᓕᒫᑦ ᐊᕙᑎᓕᒫᖏᓪᓗ, ᐃᓚᒋᐅᓪᓗᑎᒃ ᐊᐅᒍᓐᓇᓐᖏᑦᑐᑦ, ᓯᕐᒦᑦ, ᖁᐱᕐᕈᑦ ᐅᔭᖃᓂ, ᐊᒻᒪᓗ ᑕᕆᐅᖅ ᐊᐅᓵᕐᓂᑯᑦ ᐊᒻᒪᓗ ᐃᖃᖓ. ᑕᐃᒪᖓᓂᑦ ᐊᓂᒍᖅᑐᑦ 20 ᐊᕐᕌᒍᓂ, ᐅᓇ ᖃᐅᔨᓴᕈᑎ ᐃᑲᔫᑎᔪᖅ ᐊᖏᔪᒥᒃ ᖃᐅᔨᒪᓕᖅᐸᓪᓕᐊᕗᒍᑦ ᖃᓄᕆᑦᑐᑐᐃᓐᓇᓂᒃ, ᐊᒥᓱᓂᑦ, ᐊᒻᒪᓗ ᐆᒪᔪᓕᒫᑦ ᐊᕙᑎᓕᒫᖏᓪᓗ ᐃᓂᖏᑦ ᑖᒃᑯᑎᒍᑦ ᐊᖏᓐᓇᖅᑐᓄᑦ ᖃᐅᔨᓴᖅᓗᒋᑦ ᖁᐱᕐᕈᐊᕐᔪᐃᑦ ᓂᒡᓚᓱᒃᑐᓂ ᐊᕕᒃᑐᖅᓯᒪᔪᓂ. ᐅᓇ ᓄᑖᖅ ᐊᐅᓪᓗᑎᔪᖅ ᖃᐅᔨᓴᖅᑕᕗᑦ ᐃᓗᐊᓂ ᐊᖏᓐᓇᖅᑐᑎᒍᑦ ᑭᓱᖃᕐᒪᖔᑕ ᐊᖏᓐᓇᖅᑐᓄᑦ ᖃᐅᔨᓴᖅᓗᒋᑦ ᖁᐱᕐᕈᐊᕐᔪᐃᑦ ᓯᑯᓂ ᐃᓅᓯᖏᓐᓂᒃ. ᓯᕐᒦᑦ ᐊᒻᒪᓗ ᓯᑯᑦ ᐅᑯᐊ ᑎᑎᕋᖅᑕᐅᕙᓪᓕᐊᓗᑎᒃ ᖃᐅᔨᓴᖅᑕᐅᓂᐊᕐᒪᑕ ᐃᓅᓯᖅᑕᖃᕐᒪᖔᑦ ᐊᓯᖏᓐᓂᑦ ᓯᓚᕐᔪᐊᑉ ᓯᓚᑖᓂ ᓲᕐᓗ ᒫᔅ ᐅᕝᕙᓘᓐᓃᑦ ᓯᑯᐃᓐᓇᐃᓂᑦ ᑕᕿᓕᐊᑦ, ᐃᓗᖅᐹᖓ ᐊᒻᒪᓗ ᕿᑎᐊ ᔫᐱᑐᒥᑦ ᐊᒻᒪᓗ ᓵᑐᓐ ᑕᐃᑲᓂ ᐊᖏᓛᖑᖕᒪᑦ ᐃᒪᕕᖓ ᐃᒪᖃᖅᑐᖅ ᐊᑖᓂ ᐃᔾᔪᔪᖅ ᐊᐅᒍᓐᓇᓐᖏᑦᑐᖅ ᓯᑯᐋᓗᒃ. ᑕᒪᑐᒧᖓ ᐱᓕᕆᐊᖑᔪᖅ, ᓂᕈᐊᕆᔭᕗᑦ ᑕᓪᓗᕈᑎᑦ ᐊᐅᒍᓐᓇᓐᖏᑦᑐᖓ ᑕᐃᑲᓂᓗ 2-3 ᐃᖃᖓᓂ ᓯᕐᒥᑦ ᑕᓰᑦ ᐃᓱᒪᒋᔭᐅᓯᒪᔪᑦ ᐱᑕᖃᕐᒪᖔᑕ 600 ᒦᑕᔅ ᐊᑖᓂ ᓯᑯ ᐊᐅᒍᓐᓇᓐᖏᑦᑐᖅ ᓄᓇᒥ ᖄᖓᓂ. ᐅᓇ ᑐᑭᓕᐅᕈᑎᒋᓇᓱᐊᖅᑕᕗᑦ ᐱᓕᕆᐊᕆᔭᕗᑦ ᐱᖓᓱᓄᑦ-ᐋᕿᒃᓯᒪᓂᖃᕐᓂᐊᖅᑐᖅ: (1) ᑭᓲᖕᒪᖔᑕ ᐊᖏᓐᓇᖅᑐᒧᑦ ᑕᑯᔭᒃᓴᐅᔪᑦ ᖁᐱᕐᕈᐊᕐᔪᐃᑦ ᐃᓗᐊᓂ ᓯᑯᑦ ᖃᐅᔨᓗᑕ ᐆᒪᔪᖅᑕᖃᕈᓂ ᐊᒻᒪᓗ ᖃᓄᖅ ᐆᒪᕙᑦ ᑕᐃᒫᒃ ᓂᒡᓚᓱᒃᑐᒻᒪᕆᐋᓗᖕᒥ ᐊᕙᑎᓕᖕᒥ; (2) ᑭᓱᖃᕐᒪᖔᑕ ᓄᓇᖓᑕ ᐊᕙᑖ ᓯᑯᑦ ᐊᒻᒪᓗ ᐅᔭᕋᓱᒃᔪᑦ ᐊᑎᖏᑦ ᐊᐅᒍᓐᓇᓐᖏᑦᑐᒥ; ᐊᒻᒪᓗ (3) ᖃᐅᔨᓴᕐᓗᑕ ᐲᖅᓯᓗᑕ ᓯᑯᐊ ᓂᐅᖅᑐᕐᕕᒋᓗᒍ ᑖᒃᑯᓇᖓᑦ ᕼᓂᐲ ᖃᕆᓴᐅᔭᓕᕆᔨᑦ, ᐊᑕᐅᓯᕐᒧᑦ ᐅᓪᓗᒧᑦ ᓂᐅᖅᑐᕐᓗᑕ 15-20 ᑭᓚᒦᑕᔅ ᓯᑯᓂ ᐃᓗᖅᐹᖓ ᐊᒻᒪᓗ ᕿᑎᐊ ᑕᐅᕗᖓ ᐃᒪᕕᖕᒧᑦ ᐊᑖᓄᑦ.      

ᑕᐃᑲᓂ ᔫᓐ 2023, ᐊᐅᓪᓚᕐᑎᑦᑎᓚᐅᖅᑐᒍᑦ ᐱᓕᕆᖃᑎᒌᖕᓂᐊᖅᑐᓂᒃ ᐋᕿᒃᓱᐃᓂᐊᕐᒪᑕ ᑕᖕᒫᖅᓯᒪᕕᒃᓴᑦᑎᓐᓂᒃ ᑕᐃᑲᓂ ᑕᖕᒫᕐᕕᒃ ᑐᓘ ᓛᕝ ᐊᑎᖃᖅᑐᖅ ᑖᒃᑯᐊᓗ ᖃᐅᔨᓴᕐᓂᐊᕐᒪᑕ ᑕᓪᓗᕈᑎᑦ ᐊᐅᒍᓐᓇᓐᖏᑦᑐᖓᓂᒃ ᓯᑯᒥᒃ ᖄᖓᓂ. ᐅᑯᐊ ᐱᓕᕆᖃᑎᒌᑦ ᐅᕙᖓ (ᐃᓕᓴᐃᔨ ᐃᓕᓐᓂᐊᕐᕕᒃᔪᐊᒥ ᓚᐃ ᒍᐃᑦ, ᐊᖓᔪᖅᑳᖅ ᖃᐅᔨᓴᖅᑎᓄᑦ ᑕᒪᑐᒧᖓ ᐱᓕᕆᐊᖑᔪᒧᑦ) ᐊᑕᐅᓯᖅ ᐃᓕᓐᓂᐊᕐᕕᒃᔪᐊᕐᒥ ᐃᓕᓐᓂᐊᖅᑐᖅ (ᐳᓚᐃᑎ ᐅ’ᑳᓄ), ᐊᑕᐅᓯᖅ ᓘᒃᑖᖑᕋᓱᐊᖅᑐᖅ (ᑯᓕᔅᑏᓇ ᑕᐃᕕᔅ), ᒪᕐᕉᒃ ᖃᕆᓴᐅᔭᓕᕆᔨᒻᒪᕇᑦ ᕼᐊᓂᐲ ᐅᓘᐸᑎᒃᔅ (ᓕᐅ ᓯᑐᓚᕝ ᐊᒻᒪᓗ ᑲᐃᓚᑉ ᓚᖕ), ᐊᒻᒪᓗ ᓇᓄᕐᓄᑦ ᐅᐊᑦᓯᔨᐅᓚᐅᖅᑐᖅ (ᑕᕙᓐ ᒪᓂᖅ). ᐅᑯᐊ ᐱᓕᕆᖃᑎᒌᑦ ᓄᓇᒥ ᖃᐅᔨᓴᕆᐊᕈᓐᓇᓚᐅᓐᖏᑦᑐᑦ ᓯᑯᐊᓂᒃ ᐊᐅᒍᓐᓇᓐᖏᑦᑐᒥᒃ ᐱᔾᔪᑎᒋᓪᓗᒍ ᖁᓕᒥᒎᓕᒃ ᑲᑕᓚᐅᖅᓯᒪᖕᒪᑦ ᓯᕗᓪᓕᕐᒥᒃ ᑕᐅᑉᐸᐅᖓᕆᐊᕋᓗᐊᕋᑦᑕ ᑕᓪᓗᕈᑎᑦ ᐊᐅᒍᓐᓇᓐᖏᑦᑐᐊᓄ ᖄᖓᓄᑦ. ᖁᔭᓐᓇᒦᒃ ᐊᒃᓱᐊᓘᖅᑐᒥᒃ ᐋᓐᓂᖅᑐᖃᓚᐅᓐᖏᒻᒪᑦ ᐊᒻᒪᓗ ᐊᒻᒪᓗ ᑕᒪᕐᒥᒃ ᐊᐃᔭᐅᔪᓐᓇᓚᐅᖅᑐᑦ ᑕᓪᓗᕈᑎᑦ ᑐᓄᐊᓂ ᖃᐅᓱᐃᑦᑐᖅ. ᑕᐃᒪᓐᓇᐅᒐᓗᐊᖅᑎᓪᓗᒍ ᐱᖃᑎᒋᓕᖅᑕᖓᓂ ᐊᕐᕌᒍᒥ ᑐᑭᓕᐅᕈᑕᐅᓇᓱᐊᖅᑐᑦ ᓄᓇ ᖃᐅᔨᓴᕐᓗᒍ ᐱᔭᕇᕈᓐᓇᓚᐅᓐᖏᑦᑐᑦ, ᑕᐃᒪᓗ ᐱᔭᕇᖅᓯᔪᓐᓇᓚᐅᖅᑐᒍᑦ ᐊᓯᖏᓐᓂᒃ ᑐᑭᓕᐅᕈᑕᐅᕙᓪᓕᐊᔪᓂᒃ ᐊᑖᓂ ᑎᑎᕋᖅᓯᒪᕗᑦ.

ᐅ’ᑳᓄ (ᐃᓕᓐᓂᐊᕐᕕᒃᔪᐊᒥ ᐃᓕᓐᓂᐊᖅᑐᖅ) ᐲᖅᓯᔪᓐᓇᓚᐅᖅᑐᖅ ᑕᒪᐃᓐᓂᒃ DNA ᐊᒻᒪᓗ RNA ᑖᒃᑯᖕᓇᖓᑦ ᒪᕐᕉᖕᓂᑦ (2) 2-ᒦᑕ ᓯᑯᓂᑦ ᐲᖅᓯᓪᓗᑎᒃ ᑭᖑᓂᑦᑎᓐᓂ ᓄᓇᒥ ᖃᐅᔨᓴᕈᑎᑦᑎᓂ, ᐊᑐᖅᓯᓚᐅᖅᑐᑦ ᐱᒋᐊᕈᑖ ᐊᔪᖅᐸᑦ ᐊᓯᐊᓂᒃ ᐲᖅᓯᓗᑎᒃ ᐊᒻᒪᓗ ᖃᐅᔨᓴᕐᓗᒋᑦ ᐊᑦᑎᖕᓂᖓᓂ ᐊᖏᓂᖅᐹᓂᑦ ᖃᐅᔨᓴᕈᑎᒃᓴᖅᑖᖅᖢᑕ. ᐊᒻᒪᓗᑦᑕᐅᖅ, ᐊᓯᖏᓐᓂᒃ ᑭᓱᖃᕐᒪᖔᑕ ᖃᐅᔨᓴᕆᐊᒃᑲᓐᓂᓚᐅᖅᑐᒍᑦ ᐊᖏᓐᓇᖅᑐᓄᑦ ᑕᑯᔭᒃᓴᐅᔪᑦ ᑭᓯᐊᓂ ᖁᐱᕐᕈᖏᑦ ᑕᒫᖓᑦ ᑲᐴᑎᒧᑦ ᓴᕿᑎᑦᑎᓪᓗᑎᒃ ᑕᖏᕐᓂᒃ ᓄᐊᓯᒪᔪᑦ ᑖᒃᑯᐊᑦ 104 ᑕᖏᑦ ᒥᓚᓖᑕ-1. ᑕᒪᒃᑯᐊ ᑭᓯᐊᓂ ᐊᖏᓐᓇᖅᑐᓄᑦ ᓴᕿᓲᑦ ᖁᐱᕐᕉᖃᑎᒌᑦ ᖃᕆᓴᐅᔭᒃᑯᑦ ᓴᕿᑎᓪᖢᒋᑦ ᐊᔪᓚᐅᓐᖏᑦᑐᒍᑦ ᐊᑐᖅᖢᒋᑦ ᐊᑖᓂ ᓇᑭᖔᕐᒪᖔᑕ: ᓯᓚᑐᐃᓐᓇᒥᑦ ᐸᐅᖅ, ᑯᑭᒃᓴᔭᒃ, ᓄᓇᕐᔪᐊ ᓯᓚᑖᓂ ᐊᓂᖅᓵᖅᑑᑎᑦ, ᓯᓚᐅᑉ ᓱᕈᖅᓯᒪᓂᖓ,ᐊᒻᒪᓗ ᒪᑭᒃᓕᑎᑦᑎᕙᓪᓕᐊᔪᑎᑦ.   

ᑕᐃᕕᔅ ᐊᒻᒪᓗ ᐅ’ᑳᓄ ᖃᐅᔨᓴᕈᓐᓇᓚᐅᖅᑐᑦ ᓴᓇᓯᒪᔪᖅ ᐃᓗᐊᓂᒃ ᑕᑯᔪᓐᓇᖅᑐᖅ ᐆᒻᒪᔭᑦᑐᑦ ᖁᐱᕐᕈᑦ ᓇᑭᖔᖅᓯᒪᖕᒪᖔᑦ ᐊᐅᖓᓗ ᖃᐅᔨᓴᖅᑕᑦ ᐊᓯᐊᓂᑦᑕᐅᖅ ᐃᓂᖓᓂ (ᖃᐅᓱᐃᑦᑐᖅ ᑕᓯᖓᓂ ᐊᒻᒪᓗ ᒍᐃᑦ ᓯᕐᒦᑦ). ᐊᒻᒪᓗᑦᑕᐅᖅ, ᑕᐃᕕᔅ ᖃᐅᔨᓴᓚᐅᖅᑐᖅ ᓂᐅᖅᑐᖅᑕᐅᓚᐅᖅᑐᓂᒃ ᐆᒪᔪᖃᕐᒪᖔᑕ ᖄᖓ ᖃᐅᓱᐃᑦᑐᖅ, ᐊᑐᓚᐅᖅᑐᑦ ᐅᐊᔭᒨᖅᑐᒥᒃ ᓂᐅᖅᑑᑎᒥᒃ, ᐊᐅᒃᑎᓪᖢᒍ ᐃᕐᖑᓯᕐᒧᑦ, ᐊᒻᒪᓗ ᐆᒻᒪᔭᑦᑐᑦ ᖁᐱᕐᕈᑦ ᓇᑭᖔᖅᓯᒪᖕᒪᖔᑦ ᐊᐅᖓᓗ ᖃᐅᔨᓴᖅᑕᑦ ᐊᖏᓐᓇᖅᑐᓄᑦ ᑭᓯᐊᓂ ᓴᕿᓲᑦ ᐃᒪᕈᖅᓯᒪᔪᑦ ᐱᓕᕆᔾᔪᑎᖏᑦ.

ᑭᖑᓪᓕᖅᐹᒥᒃ, ᓯᑐᓚᕝ ᐊᒻᒪᓗ ᓚᖕ ᐋᕿᒃᓱᐃᒃᑲᓐᓂᓚᐅᖅᑐᑦ ᓯᑯᒥ ᓂᐅᖅᑑᑎᑦ/ᐊᐅᒃᑎᑦᑎᓪᓗᑎᒃ ᖃᐅᓱᐃᑦᑐᕐᒥ ᐱᔾᔪᑎᒋᓪᓗᒍ ᓱᕋᒃᓯᒪᓚᐅᕐᒪᑦ ᑕᐃᑲᓂ ᖁᓕᒦᒍᓕᒃ ᑲᑕᓚᐅᖅᑎᓪᓗᒍ. ᑕᐃᒪᐃᓕᖓᒐᓗᐊᕐᒪᑦ ᑕᒪᓐᓇ, ᖃᐅᔨᓴᕈᑎᑖᑦᑎᐊᓚᐅᖅᑐᒍᑦ ᑭᖑᓪᓕᖅᐹᖅ ᐊᑐᖅᑕᐅᔪᓐᓇᖅᑐᖅ ᐊᔾᔨᖓ ᓯᑯᒥᒃ ᓂᐅᖅᑑᑎᑦ/ᐊᐅᒃᑎᑦᑎᔾᔪᑎᑦ ᑕᕆᐅᖅ ᓯᑯᐊᓂ ᖃᐅᓱᐃᑦᑐᖅ, ~2 ᒦᑕ ᓯᑯ. ᐅᓇ ᓂᐅᖅᑑᑎ ᐊᔪᓚᐅᖏᑦᑐᖅ 100 ᒦᑕᔅ ᐃᑎᓂᖓ ᑐᕌᕆᔭᒥᓄᑦ ᐃᓗᐊᓄᐊᕈᓐᓇᓚᐅᖅᑐᖅ 10 ᒦᑕᔅ ᑕᐃᑲᓂ ᑕᓪᓗᕈᑎᑦ ᓯᑯᐊᓂ ᐊᐅᒍᓐᓇᓐᖏᑦᑐᒥᒃ. ᐅᓇ ᐲᖅᓯᓂᖅ ᐃᓚᖃᓚᐅᖅᑐᖅ ᐱᕚᓪᓕᑦᑎᐊᖅᓯᒪᓂᖅᓴᐅᔪᓂᒃ ᐊᐅᓚᑦᑎᔾᔪᑎᓂᒃ ᐊᒻᒪᓗ ᓴᕕᒐᐅᔭᖅ ᐅᖃᓘᑎᑦᑎᓄᑦ ᐊᑐᕈᓐᓇᓚᐅᖅᑐᖅ ᖄᖓᓂ ᐊᒻᒪᓗᑦᑕᐅᖅ ᓴᓇᕐᕈᑎᑦ ᐊᕙᑎᑦᑎᓂᒃ ᓯᓚᓐᓂᕈᐅᑎᑦ. ᐅᓇ ᒪᓕᑦᑎᐊᓚᐅᖅᑐᖅ ᖃᐅᔨᓴᕈᑎᑖᑦ ᐅᐊᔭᖏᑦᑎᒍᑦ ᐊᒻᒪᓗ ᐃᐱᖅᓯᒪᓪᓗᒍ ᐊᐅᓚᑎᖃᑦᑕᖅᖢᒍ ᐱᒻᒪᕆᐅᓚᐅᖅᑐᖅ ᐴᖅᓯᓇᓱᒃᑎᓪᓗᒍ ᐊᓯᐊᓄᑦ ᐊᑐᖅᑕᐅᓲᑦ ᓄᓇᕐᔪᐊᖅ ᐊᓯᐊᓂ ᐅᕝᕙᓘᓐᓃᑦ ᑕᕿᒥ. ᐃᓗᖅᐹᖓ ᐊᒻᒪᓗ ᕿᑎᐊ, ᑲᑉᐳᑎᕕᐅᔪᖅ ᓂᐅᖅᑐᖅᑕᐅᓗᓂ ᖃᐅᔨᓂᐊᕋᑦᑕ ᓯᑯ ᐃᔾᔪᓂᖓ 15-20 ᑭᓚᒦᑕᔅ ᑎᑭᐅᑎᔪᖅ ᐃᒪᕕᐅᑉ ᐊᑖᓄᑦ.  

ᑐᒃᓯᕋᖅᑕᕗᑦ 2024-ᒥ ᖃᐅᔨᓴᕈᒪᓪᓗᑕ

 ᐱᑎᑕᐅᓚᐅᖅᑐᒍᑦ ᐱᓇᔪᒃᑲᑦᑕ ᐊᐅᒍᓐᓇᓐᖏᑦᑐᒧᑦ ᐱᓕᕆᑎᑦᑎᔾᔪᑕᐅᔪᓄᑦ ᓴᓇᔨᖏᑦ ᐃᑲᔪᖅᑐᑦ 8-ᐅᓪᓗᓄᑦ ᓄᓇᒦᓪᖢᑕ ᐊᕙᑖᓂᑦ ᒪᐃ 1 ᐊᒻᒪᓗ ᐋᒍᓯ 15, 2025 ᑖᒃᑯᐊ ᓚᐃᐅᓪ ᒍᐃᑦ, ᑯᓕᔅᑏᓇ ᑕᐃᕕᔅ (ᓘᒃᑖᖑᕋᓱᒃᑐᖅ, ᒥᒋᐅ), ᓕᐅ ᓯᑐᓚᕝ, ᑲᐃᓚᑉ ᓚᖕ (ᕼᐊᓂᐲ ᐅᓗᐹᑎᒃᔅ) ᐊᒻᒪᓗ ᑕᕙᓐ ᒪᓂᖅ ᖃᐅᓱᐃᑦᑐᕐᒥᐅᑕᖅ (ᓇᓄᕐᓄᑦ ᐅᐊᑦᓯᔨᐅᓚᐅᖅᑐᖅ). ᑕᖕᒫᖅᓯᒪᓂᐊᖅᑐᒍᑦ ᐊᐅᒍᓐᓇᓐᖏᑦᑐᖅ ᖄᖓᓂ ᑕᓪᓗᕈᑎᑦ ᑕᐅᕙᓃᓐᓂᑦᑎᓐᓂ. ᖃᖓᑕᓲᕋᓛᖅ ᐅᕙᑦᑎᓐᓂᒃ ᓂᐅᑎᑦᑎᓂᐊᖅᑐᖅ ᖄᖓᓄᑦ ᐊᒻᒪᓗ ᐊᐃᖕᒥᓗᑎᒍᑦ ᓄᓇᒥ ᑕᖕᒫᖅᓯᒪᕕᒋᔭᑦᑕ ᐃᓂᖓᓄᑦ. ᒪᕐᕉᒃ ᑐᑭᓕᐅᕈᑕᐅᕙᓪᓕᐊᓗᐊᖑᐊᖅᑐᑦ ᐊᒡᒋᑦᑐᒥ ᓄᓇᒥ ᐱᓕᕆᓂᐊᖅᑕᕗᑦ ᐅᑯᐊ: (1) ᐱᓗᑕ ᓯᑯᐊᓂᒃ ᖃᐅᔨᓴᕈᑎᑖᕐᕕᒋᓗᒍ ᐃᓗᐊᓂ ~10 ᒦᑕᔅ ᑐᑭᓯᒋᐊᕐᓂᐊᕋᑦᑕ ᑭᓱᖃᕐᒪᖔᑕ ᐊᖏᓐᓇᖅᑐᓄᑦ ᑕᑯᒃᓴᐅᔪᑦ ᖁᐱᕐᕈᖏᑦ ᐃᓗᐊᓂ ᐊᐅᒍᓐᓇᓐᖏᑦᑐᖅ ᖄᖓᓂ ᓯᑯ ᐊᒻᒪᓗ (2) ᓄᓇᒥ ᖃᐅᔨᓴᕐᓗᑕ ᖃᓄᐃᓕᖓᓕᕐᒪᖔᑕ ᐊᐅᒃᑐᑎᑎᓗᑕ ᑲᐱᔭᑦᑎᓐᓂᑦ ᓯᑯ ᐃᑎᓂᓕᒃ 100 ᒦᑕᔅ. 

ᓯᕗᓪᓕᕐᒥᒃ, ᑕᐃᕕᔅ ᓄᐊᑦᑎᓂᐊᖅᑐᖅ ᓯᑯᓂᑦ ᐊᒻᒪᓗ ᐅᑎᕐᓗᑕ ᒥᒋᐅ ᐃᓕᓐᓂᐊᕐᕕᒃᔪᐊᖓᓄᑦ ᐊᐅᒃᑎᓪᓗᒋᑦ ᐊᒻᒪᓗ ᐊᑐᕐᓗᒋᑦ ᑕᖏᖏ ᖃᓄᐃᓕᖓᐅᕐᒪᖔᑕ ᐊᒻᒪᓗ ᐊᑕᐅᓯᐅᑦᑕᕐᓗᒋᑦ ᐆᒻᒪᕐᑎᑦᑎᔾᔪᑎᖏᑦ ᐊᑐᓂ ᖁᐱᕐᕈᐃᑦ ᐱᑕᖃᖅᑐᑦ ᐃᓗᐊᓂ ᓯᑯᐃᑦ. ᑕᐃᕕᔅ ᐊᐅᒃᑎᑦᑎᓚᐅᖅᑐᖅ ᓯᑯᐊᓂ ᐊᒻᒪᓗ ᖃᐅᔨᓴᖅᖢᒋᑦ ᐆᒪᔪᖃᕐᒪᖔᑕ ᖃᕆᓴᐅᔭᒃᑯᑦ (ᐋᑖᒍᑦ ᐱᕙᓪᓕᐊᑎᑦᑎᓂᖅ ᐅᕙᖓ ᐊᖏᓐᓇᖅᑐᓄᑦ ᖃᐅᔨᓴᕐᕕᓐᓂᑦ), ᑕᐃᑲᓂ ᖃᐅᔨᓇᓱᓚᐅᖅᑕᕗᑦ ᓇᑭᖔᖅᓯᒪᖕᒪᖔᑕ ᑭᓱᖃᕐᒪᖔᑕ ᐊᖏᓐᓇᖅᑐᒧᑦ ᑭᓯᐊᓂ ᑕᑯᔭᒃᓴᐅᔪᑦ ᖁᐱᕐᕈᐃᑦ ᖃᐅᔨᓴᕈᑎᒃᓴᖅᑖᕕᑎᒍᑦ ᓄᓇᒥᒃ ᖃᕆᓴᐅᔭᕐᑎᒍᑦ ᖃᐅᔨᓴᕈᑎ ᓴᓇᕐᕈᑎ ᒥᑭᔪᓄᑦ ᐊᑦᑕᑕᓲᑦ ᖁᐱᕐᕈᓄᑦ ᐊᒻᒪᓗ ᖃᐅᔨᓇᓱᒃᖢᑕ ᖃᓄᐃᓕᖓᕐᒪᖔᑕ ᑖᒃᑯᐊ ᐊᔾᔨᖏᑦᑎᒍᑦ ᐃᓗᐊᓂᒃ ᑕᑯᔪᓐᓇᖅᑐᖅ ᐆᒻᒪᔭᑦᑐᑦ ᖁᐱᕐᕈᑦ ᓇᑭᖔᖅᓯᒪᖕᒪᖔᑦ ᐊᐅᖓᓗ ᖃᐅᔨᓴᖅᑕᑦ. ᐱᖃᑖ, ᓯᑐᓛᕝ ᐊᒻᒪᓗ ᓚᖕ ᐊᑐᕐᓂᐊᖅᑐᑦ ᓄᑖᓂᒃ ᒫᓐᓇᕈᖅᑎᓯᒪᓂᖅᓴᓂᒃ ᐊᐅᒃᑎᑦᑎᔾᔪᑎᑦ ᐅᑯᐊᓗ ᖃᐅᔨᓴᖅᑕᐅᓚᐅᖅᑐᑦ ᐊᔪᖏᒻᒪᖔᑕ 2023-ᒥ. ᒫᓐᓇᐅᔪᖅ ᑐᕌᕐᓂᐊᖅᑐᑦ ᓂᕈᖅᑐᕐᓗᑎᑦ ᐃᑎᓂᖓ 100 ᒦᑕᔅ. ᐅᑯᐊ  ᒥᐊᓂᕆᓂᐊᖅᑐᑦ ᐴᖅᐸᓪᓕᐊᓂᖓᓂ ᐊᒻᒪᓗ ᖃᐅᔨᓴᕐᓗᑎᒃ ᓄᑖᓂᒃ ᖃᐅᔨᓴᖅᓯᔾᔪᑎᑦ ᐊᑐᕐᓗᒋᑦ ᐃᓯᕕᑎᓐᖏᒃᑲᓗᐊᕐᓗᒍ ᑖᓐᓇ ᐅᐊᔭᖓ, ᐊᒻᒪᓗ ᒥᐊᓂᕆᔾᔪᑎᖓ ᐊᒻᒪᓗ ᖃᕆᓴᐅᔭᒃᑯᑦ ᓄᐊᑕᐅᓗᑎᒃ ᐊᓯᖏᓪᓐᓂᑦᑕᐅᖅ ᖄᖓᒍᑦ ᓴᓇᕐᕈᑎᑦ ᐊᕙᑎᑦᑎᓂᒃ ᐆᒃᑐᕋᐅᑎᑦ.  

